Diari Oficial de la Generalitat Valenciana


Sumari del DOGV 9943, del 24-09-2024 (2024/9676)

RESOLUCIÓ de 16 de setembre de 2024, de la Subsecretaria, per la qual es proveïxen pel sistema de lliure designació els llocs de treball anunciats en la convocatòria número 100/2024.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9943

Data del DOGV
:   24-09-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/9676

CVE
:   JNPG-P-0602-6718

Data del document
:   16-09-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

*Considerant*:

Primer. Els informes preceptius i vinculants, emesos per la Direcció General de Funció Pública amb data de 12 de juliol de 2024, sobre el compliment dels requisits de participació de les persones interessades per a la provisió, corresponent a la convocatòria (DOGV 9874, 19.06.2024), pel procediment de lliure designació, dels llocs de treball següents:

24150, coordinador/a assessor/a subsecretari/ària.

28972, cap Servici Gestió Econòmica i Pressupostària.

33075, cap secretaria director/a general.

En el cas del lloc 28669, la Direcció General de Funció Pública informa que, finalitzat el termini de presentació de sol·licituds de la convocatòria no s’hi ha presentat cap participant; a fi que es resolga esta convocatòria es declara desert, de conformitat amb el que disposa la base quarta de la resolució de la convocatòria i l’article 115 de la Llei 4/2021, de 16 d’abril, de la Generalitat, de la funció pública valenciana.

Segon. Vistes les sol·licituds de participació presentades dins del termini conferit en la convocatòria, i d’estes, les admeses i excloses per la Direcció General de Funció Pública als llocs:

24984, coordinador/a assessor/a subsecretari/ària, amb 5 persones candidates admeses.

28350, cap Servici Gestió Econòmica i Pressupostària, sense participants.

33574, cap secretaria director/a general, amb 2 persones candidates admeses.

Tercer. Vistos els informes favorables emesos per la subsecretaria i la direcció general dels llocs convocats, es considera que les persones seleccionades complixen els requisits exigits en la convocatòria, i tenint en compte els mèrits al·legats i acreditats, atenent la seua experiència professional, la seua formació i el coneixement de l’estructura, organització i funcions de la Vicepresidència i Conselleria de Servicis Socials, Igualtat i Vivenda, es consideren les més idònies:

María Isabel Pérez Bonilla, en el lloc 24993, coordinador/a assessor/a subsecretari/ària.

Irene Isabel Conejos Gallego, en el lloc 33554, cap secretaria director/a general.

De conformitat amb el que disposa la base quarta de la resolució de la convocatòria esmentada; l’article 115 de la Llei 4/2021, de 16 d’abril, de la Generalitat, de la funció pública valenciana; l’article 62.2 del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana; i el Decret 132/2023, de 10 d’agost, del Consell, pel qual s’aprova el Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda (DOGV 9661, 14.08.2023),

RESOLC

*Primer*

Nomenar María Isabel Pérez Bonilla, funcionària de carrera del subgrup C1, amb OKJ 4719, en el lloc de treball coordinador/a assessor/a subsecretari/ària, número 24872, subgrup C1, nivell competencial 22 i complement específic E047.

Nomenar Irene Isabel Conejos Gallego, funcionària de carrera del subgrup C2, amb TOP 8365, en el lloc de treball cap secretaria director/a general, número 33929, subgrup C1/C2, nivell competencial 16 i complement específic E032.

*Segon*

A la vista de l’informe preceptiu i vinculant emés per la Direcció General de Funció Pública el 12 de juliol de 2024, declarar desert el lloc de treball núm. 28703, denominat cap Servici Gestió Econòmica i Pressupostària.

*Tercer*

El cessament en els actuals llocs de treball es produirà d’ofici el mateix dia en què es publique esta resolució en el *Diari Oficial de la Generalitat Valenciana*  i la presa de possessió en les noves destinacions es produirà l’endemà de la publicació d’esta resolució en el *Diari Oficial de la Generalitat Valenciana*.

Contra esta resolució, que posa fi a la via administrativa, es podrà interposar un recurs potestatiu de reposició davant del mateix òrgan que ha dictat l’acte, en el termini d’un mes comptat des de l’endemà de la notificació o bé un recurs contenciós administratiu davant del jutjat contenciós administratiu de València, o davant del jutjat contenciós administratiu de la circumscripció en què tinga la persona demandant el domicili, en el termini de dos mesos comptats des de l’endemà de la notificació. Tot això de conformitat amb el que establixen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s’utilitze qualsevol altra via que es considere oportuna.

  

València, 16 de setembre de 2024

(p. d. Resolució 15.05.2024; DOGV 9851, 17.05.2024)

María Luisa Mediavilla Cruz

Sotssecretària